SELIC มอบแอลกอฮอล์เจล 500 ลิตร แก่มูลนิธิชัยพัฒนา
SELIC มอบแอลกอฮอล์เจล 500 ลิตร แก่มูลนิธิชัยพัฒนา
18 มิ.ย. 2563

ยุวดี เอี่ยมสนธิทรัพย์ กรรมการผู้จัดการ บริษัท ซีลิค คอร์พ จำกัด (มหาชน) หรือ SELIC ได้ส่งมอบแอลกอฮอล์เจล จำนวน 500 ลิตร ให้แก่มูลนิธิชัยพัฒนา ในโครงการกองทุนชัยพัฒนาสู้ภัยโควิด-19 โดยมี ภากมล รัตตเสรี กรรมการและรองเหรัญญิก และ ธนากร สุวรรณศิลป์ ผู้อำนวยการ ฝ่ายทรัพย์สิน มูลนิธิชัยพัฒนา ให้การต้อนรับอย่างอบอุ่น ซึ่งทางมูลนิธิฯ จะนำแอลกอฮอล์เจลที่ได้รับมอบนี้ไปกระจายให้กับชุมชน หน่วยงาน และโรงพยาบาลต่าง ๆ ที่ขาดแคลนทั่วประเทศ
อนึ่งก่อนหน้านี้ กลุ่มบริษัทฯ ได้เดินทางมอบแอลกอฮอล์เจลให้แก่สถานเลี้ยงเด็กบ้านศรีนครินทร์, มูลนิธิสงเคราะห์คนพิการพระประแดง, สถานสงเคราะห์หญิงธัญบุรี และโรงพยาบาลสงฆ์ รวมทั้งสิ้นกว่า 400 ลิตร เพื่อเป็นการแบ่งปัน และส่งความห่วงใยต่อสังคม